04007412509980008 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 741 

25 Σεπτεμβρίου 1998 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεο- 
δομικής ενότητας VI (Στρατώνες) του δήμου 
Τρικαίων (ν. Τρικάλων) και τροποποίηση του εγκε¬ 
κριμένου ρυμοτομικού σχεδίου στα όρια σύνδε¬ 
σης. 1 

ΑΠΟΦΑΣΕΙΣ 

Τροποποίηση του ρυμοτομικού σχεδίου του Δήμου 
Νίκαιας. 2 

ΑΝΑΚΟΙΝΩΣΕΙΣ 

Γνωστοποίηση παρακατάθεσης αποζημίωσης έκτα¬ 
σης που απαλλοτριώθηκε λόγω προσκύρωσης στο 
Δήμο Αμαρουσίου υπέρ Αθανασίου Σαμαρά. 3 


ΠΟΛΕΟΔΟΜΙΑ 


ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης τμήματος της πολεοδο¬ 
μικής ενότητας VI (Στρατώνες) του δήμου Τρικαίων (ν. 
Τρικάλων) και τροποποίηση του εγκεκριμένου ρυμο¬ 
τομικού σχεδίου στα όρια σύνδεσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4,5 και 6) και 7 
(παρ. 1,2 και 4) του Ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές 
ρυθμίσεις» (Α' 33), όπως το άρθρο 6 τροποποιήθηκε με 
την παρ. 2 του άρθρου 8 του Ν. 1512/1985 «Τροποποίηση 
και συμπλήρωση πολεοδομικών διατάξεων, ρύθμιση συ¬ 
ναφών θεμάτων και θεμάτωντου Ταμείου Νομικών» (Α'4). 

2. Τις διατάξεις της παρ. 1 του άρθρου 7 του Ν. 
2508/1997 «Βιώσιμη οικιστική ανάπτυξη των πόλεων και 
του οικισμού της Χώρας και άλλες διατάξεις» (Α' 124). 


3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως αυ¬ 
τό προστέθηκε με το άρθρο 27 του Ν. 2081 /1992 (Α' 154) 
και αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

4. Τις διατάξεις των άρθρων 3 και 70 του Ν. Δ/τος της 
17.7.1923 «Περί σχεδίων πόλεων κ.λπ.» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

5. Τις διατάξεις των άρθρων 6, 7, 8, 9 και 16 του Ν. 
1577/1985 «Γενικός Οικοδομικός Κανονισμός» (Α' 210) ό¬ 
πως τροποποιήθηκαν με το άρθρο 13 (παρ. 1,2 και 3) του 
Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές 
διατάξεις (Α' 141) και το άρθρο 1 (παρ. 3, 4) του Ν. 
1772/1988 «Τροποποίηση διατάξεων του Ν. 1577/1985 
“ΓΟΚ” και άλλες σχετικές διατάξεις» (Α' 91). 

6. Την 59224/2489/28.8.1985 απόφαση του Υπουργού 
Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (ΓΠΣ) της πό¬ 
λης των Τρικάλων (οικισμοί Τρίκαλα, Καρυές, Καπάκι, 
Πυργετός, Ριζαρειό, Φλαμούρι) (ν. Τρικάλων)» (Δ' 470). 

7. Την 1929/331/1993 απόφαση του Υπουργού 
Περιβάλλοντος, Χωροταξίας και Δημοσίων Έργων 
«Χαρακτηρισμός ως πυκνοδομημένου τμήματος της πο¬ 
λεοδομικής ενότητας VI του δήμου Τρικαίων. 

8. Την 1930/330/20.1.1993 απόφαση του Υφυπουργού 
Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης της πολεοδομικής 
ενότητας VI (Στρατώνες) του δήμου Τρικαίων (ν. 
Τρικάλων). 

9. Την 85/1997 γνωμοδότηση του Δημοτικού 
Συμβουλίου Τρικαίων. 

10. Την 7/πρακτ.7/1997 γνωμοδότηση του Συμβουλίου 
Χωροταξίας, Οικισμού και Περιβάλλοντος Ν. Τρικάλων. 

11. Την 332/1997 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

12. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

13. Την 424/1998 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται α) το πολεοδομικό σχέδιο τμήματος της πο- 
λεοδομικής ενότητας VI (Στρατώνες) του δήμου 
Τρικκαίων (ν. Τρικάλων) με τον καθορισμό οικοδομήσι¬ 
μων χώρων, οδών, πεζοδρόμων και κοινοχρήστων χώρων 
και β) η τροποποίηση του εγκεκριμένου ρυμοτομικού σχε¬ 
δίου στα όρια σύνδεσης με την περιοχή επέκτασης με τη 
μετατόπιση ρυμοτομικής γραμμής, όπως οι ρυθμίσεις 
των παραγράφων α και β φαίνονται στα δύο (2) σχετικά 
χρωματισμένα πρωτότυπα διαγράμματα σε κλίμακα 
1:1.000 που θεωρήθηκαν από τον Προϊστάμενο της 
Δ/νσης Τοπογραφικών Εφαρμογών με την 21389/1998 
πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 1 
(παρ. α) του παρόντος. 

Άρθρο 3 

Στους οικοδομήσιμους χώρους της παραπάνω περιο¬ 
χής, επιτρέπεται η χρήση γενικής κατοικίας, όπως προσ¬ 
διορίζεται από το άρθρο 3 του από 23.2.1987 Π. Δ/τος (Δ' 
166). 

Άρθρο 4 

Στο πρόσωπο των οικοπέδων οικοδομημένων ή μη, που 
βρίσκονται στην περιοχή της οποίας εγκρίνεται το πολεο¬ 
δομικό σχέδιο με την παραγρ. 1 του άρθρου 1 του παρό¬ 
ντος, επιβάλλεται προκήπιο πλάτους δύο (2),τριών (3) και 
τεσσάρων (4) μέτρων, όπως φαίνεται στα διαγράμματα 
του άρθρου 1. 

Άρθρο 5 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων, κα¬ 
θορίζονται κατά τομείς ΙΖ και ΙΙΖ όπως φαίνονται στα ίδια 
ως άνω διαγράμματα, ως εξής: 


Α. Τομέας ΙΖ. 

1. Ελάχιστο πρόσωπο: δεκατρία (13) μέτρα. 

Ελάχιστο εμβαδόν: τριακόσια (300) τετρ. μέτρα. 

2. Μέγιστο ποσοστό κάλυψης: εξήντα τοις εκατό (60%) 
της επιφάνειας τους. 

3. Συντελεστής δόμησης: οκτώ δέκατα (0,8). 

Β. Τομέας ΙΙΖ. 

1. Ελάχιστο πρόσωπο: δεκατρία (13) μέτρα. 

Ελάχιστο εμβαδόν: τριακόσια (300) τετρ. μέτρα. 

2. Μέγιστο ποσοστό κάλυψης: εξήντα τοις εκατό (60%) 
της επιφάνειας τους. 

3. Συντελεστής δόμησης: έξι δέκατα (0,6). 

Γ. Και για τους δύο τομείς ΙΖ και ΙΙΖ ισχύουν και τα πα¬ 
ρακάτω: 

1. Επιπλέον των προϋποθέσεων της παραγρ. 1 των ενο¬ 
τήτων Α και Β απαιτείται όπως: 

α) στο οικοδομήσιμο τμήμα του οικοπέδου εγγράφεται 
κάτοψη κτιρίου με ελάχιστη επιφάνεια πενήντα (50) τ. μέ¬ 
τρα και ελάχιστη πλευρά πέντε (5) μέτρα και 

β) τα οικόπεδα δεν δημιουργήθηκαν από κατάτμηση 
που έγινε κατά παράβαση των διατάξεων του από 
16.6.1990 Π. Δ/τος (Δ'363). 

2. Μέγιστο επιτρεπόμενο ύψος των κτιρίων: έντεκα (11) 
μέτρα. 

3. Πάνωαπότο μέγιστο επιτρεπόμενο ύψος των κτιρίων 
επιτρέπεται η κατασκευή στέγης, με μέγιστο ύψος αυτής, 
ένα και μισό (1,50) μέτρα. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 4 Σεπτεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 




λπο&ίο ΛΑ] 

ΑΠΟΦΑΣΕΙΣ 

Αριθ. 2045 (2) 

Τροποποίηση του ρυμοτομικού σχεδίου του Δήμου 
Νίκαιας. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του Ν. Δ/τος της 17.7.1923 όπως μετα¬ 
γενέστερα τροποποιήθηκαν και συμπληρώθηκαν και ειδι¬ 
κότερα τα άρθρα 3 και 70. 

2. Τις διατάξεις του Α. Ν. 314/1965 (ΦΕΚ 47/Α) όπωςτρο- 
ποποιήθηκαν με το υπ’ αριθμόν 1018/71 Ν. Δ/γμα (ΦΕΚ 
220/Α) καιμετηνπαρ. 3του άρθ. 34του Ν. 1577/85 (ΦΕΚ 
210/Α). 

3. Τις διατάξεις του υπ’ αριθμόν 183/86 Π. Δ/τος (ΦΕΚ 
70/Α) περί «Έγκριση τροποποιήσεων σχεδίων πόλεων και 
καθορισμός όρων και περιορισμών δόμησης από τους 
Νομάρχες». 

4. Την εγκύκλιο ΔΤΕ/δ/43511/161/55/13.6.88 του 
Υ.ΠΕ.ΧΩ.Δ.Ε. περί «Οδηγίες και προδιαγραφές για τρο¬ 
ποποιήσεις κ.λπ. ρυμοτομικών σχεδίων». 

5. Τις διατάξεις του από 5.10.1989 Π. Δ/τος (ΦΕΚ 
645/Δ/9.10.1989) περί «Μεταβίβαση αρμοδιοτήτων, τρο¬ 
ποποιήσεων εγκεκριμένου σχεδίου πόλεως και πολεοδο- 
μικών εφαρμογών στο Δήμο Νίκαιας (Ν. Αττικής)». 

6. Την με αρ. 76/8.2.1998 απόφαση του Δημοτικού 
Συμβουλίου του Δήμου Νίκαιας. 


7. Την με αρ. πρωτ. Κ204/22.6.1998 γνωμοδότηση του 
ΣΧΟΠ Νομαρχίας Πειραιά, αποφασίζουμε: 

1. Εγκρίνουμε την τροποποίηση του ρυμοτομικού σχε¬ 
δίου του Δήμου Νίκαιας στο Ο.Τ. 11 που περικλείεται από 
τις οδούς ΚΑΡΑΟΛΗ & ΔΗΜΗΤΡΙΟΥ - ΑΓ. ΤΡΙΑΔΟΣ - ΓΕ¬ 
ΜΕΛΟΥ - ΑΓΚΥΡΑΣ. 

Εγκρίνουμε: 

Την εφαρμογή των διατάξεων περί όρων δόμησης που 
αναφέρεται στο ΦΕΚ 251/Δ/2.5.1990 στο Ο.Τ. 11 
(Καραολή &Δημητρίου - Αγ. Τριάδος - Γέμελου - 
Αγκύρας) του Δήμου Νίκαιας και ειδικότερα 

Οι ιδιοκτησίες με αριθμούς 1-2-3-4-5-6-7-8-9-10-11-12- 
13 θα έχουν διάγραμμα κάλυψης που ορίζεται από τις ο- 
ριογραμμέςτου οικοπέδου και από τις οικοδομικές γραμ¬ 
μές. 

Όλα τα ανωτέρω φαίνονται στο συνημμένο τοπογραφι- 
κό διάγραμμα κλίμακας 1:200. 

2. Από τις διατάξεις αυτής της απόφασης δεν προκύ¬ 
πτουν δαπάνες σε βάρος του προϋπολογισμού του 
Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Σεπτεμβρίου 1998 

Ο Νομάρχης 
ΧΡΗΣΤΟΣ ΦΩΤΙΟΥ 


« 

ΑΝΑΚΟΙΝΩΣΕΙΣ 

(3) 

Γνωστοποίηση παρακατάθεσης αποζημίωσης έκτασης 
που απαλλοτριώθηκε λόγω προσκύρωσης στο Δήμο 
Αμαρουσίου υπέρ Αθανασίου Σαμαρά. 

Δια της υπ’ αριθμ. 5571/96 τελεσίδικης απόφασης του 
Εφετείου Αθηνών 1) τελεσιδίκως καθορίστηκε ως τιμή μο¬ 
νάδας αποζημίωσης των εκτάσεων που κείνται στο Ο.Τ. 
106 και απαλλοτριώθηκαν αναγκαστικά λόγω προσκύρω¬ 
σης σε εφαρμογή του ρυμοτομικού σχεδίου του Δήμου 
Αμαρουσίου, εγκριθέντος με το από 3.9.1936 Β.Δ., όπως 
αυτές εμφαίνονται στο από 24.5.1985 τοπογραφικό διά¬ 
γραμμα του πολ. Υπομηχανικού Δ. Παπακωνσταντίνου 
που συνοδεύει την με αριθμ. 13/1985 πράξη τακτοποίη¬ 
σης οικοπέδων της Υπηρεσίας Πολεοδομίας 
Αμαρουσίου: α) για την έκταση την εμφαινόμενη υπό τα 
στοιχεία 4-5-6-7-8-9-10-11-12-13-4 (της οποίας δικαιού¬ 


χος είναι η εφεσείουσα Αικατερίνη συζ. Γεωργ. Κωλέττη) 
το ποσό των 27.000 δρχ. ανά μ.τ. και β) για την έκταση με 
τα στοιχεία 1-2-3-4-1 (της οποίας δικαιούχος είναι ο εφε- 
σίβλητος Αθανάσιος Σαμαράς) στο ποσό των 20.000 δρχ. 
ανά μ2,2) καταδίκασε τον εφεσίβλητο στα δικαστικά έξο¬ 
δα της εκκαλούσας εκ δρχ. 502.765 και την εκκαλούσα 
στα δικαστικά έξοδα του εφεσίβλητου εκ δρχ. 335.910. 

Προς πλήρη αποζημίωση σύμφωνα με τα παραπάνω 
του Αθανασίου Σαμαρά, η Αικατερίνη Κωλέτη και οι ειδι¬ 
κοί αυτής διάδοχοι κατέθεσαν υπέρ αυτού στο Ταμείο 
Παρακαταθηκών και Δανείων το ποσό των πέντε εκατομ¬ 
μυρίων πεντακοσίων ογδόντα πέντε χιλιάδων εννιακο- 
σίωνδέκα (5.585.910) δρχ., εκδοθέντοςσχετικάτου υπ’ α- 
ριθμ. 4308/1998 γραμματίου του άνω Ταμείου. 

(Αριθμ. διπλ. Εισπρ. ΔΟΥ Αθηνών 5415053/98). 

Αθήνα, 10 Σεπτεμβρίου 1998 
Η συντάξας δικηγόρος 
ΜΑΡΙΑ ΑΝΑΣΤ. ΡΟΝΤΗΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


